Skive Handel

Æggejagt i Skive handels butikker
2025-04-19 11:00 - 13:00 (Europe/Copenhagen) | Rådhustorvet, Adelgade 6, Skive, 7800, Danmark
Påskelørdag er der æggejagt i Skive Handels butikker, hvor der ligger påskeæg gemt. Find æggene, dog højst 1 æg fra hver butik, og bring de tomme skaller til A&G på Rådhustorvet mellem 11.00 – 13.00 samme dag, så deltager du i konkurrencen om at vinde et stort påskeæg fra Chokolet.
Du kan dog max. aflevere 5 æg.
Er du den heldige finder af et af guldæggene – har du vundet et gavekort til en værdi af kr. 100,- til en af Skive Handels butikker.
Butikkerne har åbent fra kl. 10.00 – 14.00.

Skive by night -
2025-05-02 10:00 - 21:00
Skive by night fredag den 2. maj 2025 åbent til kl. 21.00
Foreløbigt program:
Kl. 18.00 – 20.00 Koncert med Beers for Tears på Rådhustorvet

Hop og rul i Skive
2025-05-30 08:00 - 2025-05-31 13:00 | Rådhustorvet, Adelgade 6, Skive, 7800, Danmark
Fredag og lørdag er der hoppeborge, superjumper og klatrevægge for alle børn og barnlige sjæle.
Prøv alle forlystelserne helt GRATIS.

Udlevering af armbånd til Skive Festival og koncert på Rådhustorvet med De Store Danske
2025-06-03 15:00 - 17:00
Her er 4 dygtige musikere gået sammen i en fælles passion om de største danske mandlige kunstnere og sangere, som gennem de sidste 4 årtier har begejstret hele Danmark med deres musik, som vi alle kender og alle har et forhold til.
De rutinerede musikere får leveret en høj kvalitet, med respekt for de store hits. Så publikum både kan danse og synge med på alle de fantastiske sange, vi alle kender og kan synge med på.
Kim Larsen, Bamse, Thomas Helmig, Michael Falck, Shu-bi-dua og mange andre.
Da ”De Store Danske” udelukkede optræder med de store mandlige kunstnere, udmærker bandets sig med at have hele 3 forsangere, så alle genre bliver dækket og udført professionelt og varieret.
består af:
Paul Sølvsten – Lead sang/guitar
Brian Løvenholdt – Lead guitar/kor
Niels Madsen – Bas/kor
Claus Dam Jørgensen – Trommer/kor

Udlevering af festivalarmbånd og musik på torvet
2025-06-03 15:00 - 20:00 | Rådhustorvet, Torvestræde 2, Skive, 7800, Danmark
Tirsdag den 3. juni udleverer Skive Festival armbånd på Rådhustorvet. Mens vi venter vil der være skøn musik på torvet.
Mere info kommer

Skive by night - Kulturugen
2025-06-13 10:00 - 21:00
Skive by night åbent til kl. 21.00
Program følger

Koncert på Rådhustorvet med Rock About Madsen
2025-06-28 11:00 - 13:00
Rock About Madsen hylder Johnny Madsens store hits på deres egen blues-rockede facon, men med respekt for de originale værker.
Rock About Madsen med rødder i det midtjyske, er Danmarks fedeste koncert orkester.
Et 5 mands orkester der for alvor kommer ud over scenekanten med de finurlige tekster og iørefaldende guitar riffs, som Møller er så kendt for!
De 5 rutinerede musikere forstår at få det bedste ud af numrene og med forsangerens karakteristiske stemme, er der ikke et øje tørt eller en fod der ikke vipper i takt, når musikken går i gang.
Orkestret binder den musikalske oplevelse sammen med egne oplevelser, små historier og anekdoter fra deres hverdag og ikke mindst historier – fun facts om vores omdrejningspunkt, Johnny Madsen.
Er du til de store hits som ”Færgemand”, ”Uden for sæsonen”, ”Johnny the Blues”, ”Bounty”, ”Check Point Charlie” og mange flere.
Rock About Madsen består af:
Paul Sølvsten – Lead sang/guitar
Brian Løvenholdt – Lead guitar/kor
Niels Madsen – Bas/kor
Henry Dam Kristensen – Keys
Claus Dam Jørgensen – Trommer/kor
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Bech & Bech
2025-07-01 15:00 - 17:00
To brødre – en guitar og en trækasse
Bech & Bech er to brødre, som har optrådt på scenen sammen i mange år. De forstår at skabe en fantastisk stemning på deres helt egen måde.
Med akustisk guitar og trækasse spiller de hits fra 70´erne, 80´erne, 90´erne og 00´erne – hver gang til stor begejstring og overraskelse for publikum.
Når Bech & Bech går på scenen, kan der lyttes, synges med eller danses, som man ønsker.
De mange års optræden har givet Bech & Bech en sikker fornemmelse for, hvad publikum ønsker, så repertoiret afstemmes hver gang efter sted og stemning.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Mig og Bonden
2025-07-04 15:00 - 17:00
Mig og Bonden spiller Shu-Bi-Dua hits og andre gode kendte danske sange, der får folk op ad stolene og ud på dansegulvet. Forsangeren Jonas Bendtsen har den helt unikke egenskab, at han lyder som en tro kopi af Shu-Bi-Dua’s forsanger Michael Bundesen.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Hula Hula
2025-07-08 15:00 - 17:00
Hula Hula leverer et hjertevarmt show dedikeret til den folkekære danske entertainer, Bamse.
Med alvor, humor og en dyb respekt for Flemming “Bamse” Jørgensens musikalske arv har Hula Hula skabt en uforglemmelig oplevelse for fans i hele landet. Med en stemme, der rammer Bamses glød lige på kornet, står tidligere Kandis-trommeslager Michael Kratz i front, stærkt bakket op af Bamses Venners tidligere guitarist Jes Kirstein, Johnny Madsens tidligere pianist Martin Jønsson, Claus Winther og Jesper Bang Pedersen, som tilsammen udgør Hula Hula.
Showet, der tager publikum på en nostalgisk rejse gennem Bamses mest ikoniske sange, er blevet mødt med begejstring fra publikum og musikelskere på store og små scener. Hula Hula formår at fange Bamses autentiske lyd og energi, samtidig med at de inviterer publikum ind i deres jyske lune.
Med store hits som “Venner Kom Og Se”, “I En Lille Båd Der Gynger”, “Hvorfor Går Louise Til Bal”, “Kongens Have”, “Har Du Lyst”, “Alice” og “Tænker Altid På Dig”, kommer festen godt i gang. Og selvfølgelig bevæger Hula Hula sig dybere ind i det enorme repertoire og spiller både de største ballader og de originale fanfavoritter.
Hula Hula er: Michael Kratz: Vokal Jesper Christiansen: Guitars, kor Morten Maltesen: Bas, kor
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Pianomand
2025-07-11 15:00 - 17:00
Er du til Kim Larsen og Gasolin, er Pianomand (alias Karsten Jensen) et sikkert hit.
Karsten har efterhånden optrådt til adskillige events som Kim Larsen.
Med en stor kærlighed til Mesteren selv, fortolkes alle de dejlige sange på en naturtro og fed måde.
Karsten har fra naturens hånd en meget alsidig stemme, og har derfor relativt nemt ved at kopiere andres stemmer.
Når han får hatten ned over øjnene og guitaren i hånden, har han en mimik der gør at publikum bemærker at det ligner Kim Larsen frygtelig meget.
Arrangementet er støttet af Spar Vest Fonden, Spar Nord Fonden og Skive Kommune

Koncert op Rådhustorvet med Bibbi & Snif og Skriver
2025-07-15 15:00 - 17:00
“Six Days On The Road”, hedder en klassisk countrysang. Hvis den havde været skrevet til Bibbi & Snif, skulle titel og tal ændres til ”Sixteen Years On The Road”.
For så lang tid har et af Danmarks længstlevende countryband faktisk eksisteret. Bibbi & Snif og Skriver er i dag et populært og topprofessionelt dementi af alle fordomme om, at ”country – det kan man da ikke få nogen til at lytte til i Danmark”.
For når Bibbi & Snif og Skriver er på scenen, så er der masser af publikum. De nyder varmen, autenciteten og spilleglæden. Og efter syv plader er der masser, der synger med – ikke bare på countryklassikerne, men på det store bagkatalog af selvskrevne countrysange, som bandet efterhånden har fabrikeret og udgivet.
Som trio med mesterguitaristen og produceren Henrik Skriver.
Bibbi & Snif siger selv:
”Vi spiller, fordi vi ikke kan lade være. Det er så tilfældigvis country, der kommer ud. Men for os er det ikke så meget genren, der er afgørende. Det er glæden ved at spille – og ved at gøre folk glade”.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Harness
2025-07-18 15:00 - 17:00
DEN ORIGINALE VARE FRA SKOTLAND OG IRLAND.
Harness består af de to irske musikere Fergus Alan McElligott (bas, rytmeguitar og vokal) samt Ken Warner (guitar, keyboard og vokal). Op gennem 60´erne og 70´erne har de spillet i forskellige musikalske sammenhænge og bl.a. været support for så store navne som The Who, Joe Cocker, The Small Faces, The Love Affair, Crazy World of Arthur Brown og The Move. De er født og opvokset i Irland, men har igennem mange år haft fast base og bopæl i Skotland, dog med afstikkere til bl.a. London. Repertoiret er pop/rock eller skotsk/irsk folkemusik, men kan engageres til et mix af begge dele. Instrumenteringen er leadguitar, rytmeguitar, keyboard og vokal. Humøret er altid højt og de har en sjælden evne til at fange ethvert publikum og skabe en god stemning.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Thomas Helmig Jam - Koncerten er aflyst pga. vejret.
2025-07-22 15:00 - 17:00
Thomas Helmig Jam – Koncerten er aflyst pga. vejret

Groovy Day er et tribute band, der hylder en af dansk popmusiks absolut største kunstnere. Vi har taget os lidt kunstnerisk frihed, ligesom Thomas Helmig selv gør når han spiller live, så musikken fremstår nutidig. Vi er et dynamisk orkester der kan være fra 5-8 musikere alt efter arrangementets størrelse.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Jumping Jacks
2025-07-25 15:00 - 17:00
Jumpin’ Jacks – Forførende Livsglæde! Vil du opleve sprudlende energi, festlige livsglæde og uimodståelig karisma? Her er muligheden! Jumpin’ Jacks leverer musikalsk underholdning, der sætter både fødder og hjerter i bevægelse. De kommer ikke bare udover scenekanten, men griber stemningen og forfører publikum. Jumpin’ Jacks leverer både dansevenlig energi, men formår også at skabe en intime atmosfære. Med et enormt nærvær og empati giver Jumpin’ Jacks, gang på gang publikum en unik oplevelse. Lyden du kender – Som du aldrig har hørt den før! Jumpin’ Jacks kendetegnes af den charmerende lyd der i 50’erne blev udødeliggjort af Elvis Presley, Chuck Berry, Johnny Cash og mange flere. Med denne autentiske livsglæde, favner Jumpin’ Jacks enormt bredt, på tværs af mange genre. Det handler nemlig ikke om hvad man spiller, men hvordan man spiller.!
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Jens Varmløse
2025-07-29 15:00 - 17:00
JENS VARMLØSE er konservatorieuddannet guitarist fra Aalborg Musikkonservatorium og hører uden tvivl til blandt de ypperste guitarister herhjemme. Han har spillet i mange sammenhænge og er lige nu frontmand i et af Nordjyllands populæreste orkestre Version 1.0.
JENS VARMLØSE har gennem tiden spillet med mange kendte rock og popnavne bl.a. Souvenirs – Ib Grønbech & Ko – Kandis m.fl. Udover musikken er han også producer og har sit eget studie, hvor han producerer for mange forskellige kendte musikere og kunstnere.
JENS VARMLØSE er en fantastisk underholder og sanger – og guitar-ekvilibrist i særklasse.
Han skal bare opleves.
Arrangementet er støttet af Spar Vest Fonden, Spar Nord Fonden og Skive Kommune

Koncert på Rådhustorvet med Rustik - lokalt Skive band med stor kærlighed for folkemusik
2025-08-01 15:00 - 17:00
Med en blanding af folkemusik fra de britiske øer og Norden, skaber de en dejlig stemning, der får folk til at synge med.
Medlemmerne:
Hans Lund – guitar og sang, der sætter tonen med sin varme stemme.
Jens Dalby – bas, som giver dybde og groove til musikken.
Arne Ralston – sang, guitar og banjo, der binder det hele sammen med sin energi.
Hans Vestergaard – sang, violin, mandolin og på en god dag også sækkepibe, som bringer en ekstra dimension til lydbilledet.
Gør dig klar til en oplevelse, der både er underholdende og uforglemmelig!
Arrangementet er støttet af Spar Vest Fonden, Spar Nord Fonden og Skive Kommune

Skive by night - oktoberfest
2025-10-03 10:00 - 21:00
Skive by night til kl. 21.00
Se vores program her

Efterårsbillet til sjove oplevelser og gode sager.
2025-10-13 - 2025-10-18
Kom til Skive i Efterårsferien!!!.
-og køb efterårsferie billetten – så får du masser af oplevelser og gode sager – den koster KUN 50 kroner.
Billetten kan du købe i Bog & Ide i Søndercentret, Chokolet, og hos Skive Folkeblad
Skive Handel, Fordi flere kan mere

Juletræstænding
2025-11-21 16:00 - 17:15 | Rådhustorvet, Torvestræde 2, Skive, 7800, Danmark
Julen står for døren – og det betyder, at det endnu engang er tid til at tænde det flotte juletræ på Rådhustorvet.
Det gør vi fredag d. 21. november kl. 16.00.
Program følger

Black Friday
2025-11-28 10:00 - 21:00 | Skive Gågade, Adelgade, Skive, 7800
Kom til Black Friday d. 28. november fra kl. 10.00-21.00.
Her finder du masser af gode tilbud i byens butikker og i Sdr. Centret.

Julemarked på Rådhustorvet
2025-12-06 - 2025-12-07 | Rådhustorvet, Torvestræde 2, Skive, 7800, Danmark
Kom til vores hyggelige julemarked på Rådhustorvet og Det Gamle Rådhus i Skive d. 6. og 7.december.
Vi pynter torvet hyggeligt op, og der er mulighed for at købe masser af julelækkerier, julegaver mm. Tag familien med på torvet til en hyggelig dag!

Åbningstider:
Lørdag d. 6. december kl. 11.00-15.00
Søndag d. 7. december kl. 11.00-15.00

Trioen Vellyd underholder i Skives gågader
2025-12-07 12:00 - 14:00
VelLyd underholder i Skives gågader
7. december kl. 12.00 – 14.00
VelLyd er en sangtrio bestående af tre professionelle sangere, Natasja Becker, Anders Hornshøj og Heidi Bisgaard, som har sunget sammen i mere end 15 år. De er fantaktiske til at skabe den gode julestemning, når de går rundt i gågaderne og optræder med de kendte julesange.

Jumping Jacks optræder i Skives gågader.
2025-12-12 15:00 - 17:00
Fredag den 12. december kl. 15.00 – 17.00 vil trioen ”Jumping Jacks”, spille og optræde i i byens gader.
Det er ikke første gang trioen besøger byen, og hver gang sørger de for god stemning og smil på læben hos dem, de kommer forbi på deres vej.
Kig ind forbi byen og lyt til tonerne fra ”Jumping Jacks”, mens du får ordnet dine julegaveindkøb.

Julemarked på Rådhustorvet
2025-12-13 - 2025-12-14 | Rådhustorvet, Torvestræde 2, Skive, 7800, Danmark
Kom til vores hyggelige julemarked på Rådhustorvet og Det Gamle Rådhus i Skive d. 13. og 14.december.
Vi pynter torvet hyggeligt op, og der er mulighed for at købe masser af julelækkerier, julegaver mm. Tag familien med på torvet til en hyggelig dag!

Åbningstider:
Lørdag d. 13. december kl. 11.00-15.00
Søndag d. 14. december kl. 11.00-15.00

Trioen Vellyd underholder i Skives gågader
2025-12-19 15:00 - 17:00 | Skive Gågade, Adelgade, Skive, 7800
VelLyd underholder i Skives gågader
19. december kl. 15.00 – 17.00
VelLyd er en sangtrio bestående af tre professionelle sangere, Natasja Becker, Anders Hornshøj og Heidi Bisgaard, som har sunget sammen i mere end 15 år. De er fantaktiske til at skabe den gode julestemning, når de går rundt i gågaderne og optræder med de kendte julesange.
